மதுரை மாவட்டம் தோப்பூரில் ரூ.150 கோடியில் எய்ம்ஸ் மருத்துவமனை அமையவுள்ளது. 25 ஏக்கரில் அதிநவீன வசதிகளுடன் அமையவுள்ள இந்த மருத்துவமனை தென் மாவட்ட மக்களுக்கு மிகுந்த பயனளிக்கும். இது குறித்து ஆய்வு செய்வதற்காக மாநில மருத்துவ கல்வி இயக்குனர் டாக்டர் விநாயகம் நேற்று மதுரை வந்தார். மதுரை அரசு மருத்துவமனையில் குடிநீர், சுகாதாரம் உள்ளி ட்ட பல்வேறு பிரச்னைகள் குறித்து வார்டுகளுக்கு சென்று ஆய்வு செய்தார்.; கலைஞர் காப்பீட்டு திட்டம், வருமுன் காப்போம் திட்டத்தில் நோயாளிகள் பெறும் சிகிச்சை முறைகளை கேட்டறிந்தார்.; பின்னர் தோப்பூரில் எய்ம்ஸ் மருத்துவனை அமையவுள்ள இடத்தை ஆய்வு செய்த பின் நிருபர்களிடம் கூறுகையில், தோப்பூரில் எய்ம்ஸ் மருத்துவனை அமைப்பதற்கான கட்டிட வரைபடம் மத்திய அரசுக்கு அனுப்பப்பட்டுள்ளது. வரும் செப்டம்பர் மாதம் கட்டுமான பணிகள் துவங்கும் என்றார். மதுரை மருத்துவக்கல்லூரி டீன் கார்த்திகேயன், மருத்துவனை கண்காணிப்பாளர் சிவக்குமார், உதவி நிலைய அதிகாரி பிரகதீஸ்வரன் உள்ளிட்ட அதிகாரிகள் பலரும் உடன் சென்றனர்.